**Podişul Moldovei**

**Podişul Moldovei** este o unitate majoră de relief situată în **nord-estul ţării**. Este **cel mai mare podiş din ţara noatră** ca suprafaţă.

**Limitele Podişului Moldovei :**

* **În Nord – graniţa cu Ucraina**
* **În Sud – Câmpia Română**
* **În Est – Valea Prutului – graniţa cu R. Moldova**
* **În Vest – Grupa Nordică a Carpaţilor Orientali, Subcarpaţii Moldovei, Culoarul Siretului**

**S-a format prin depunere de sedimente** **peste un fundament foarte vechi**. În partea de nord fundamentul aparţine **Platformei Est-Europene** , iar în partea de sud fundamentul este asemănător cu cel din **Podişul Dobrogei**.

Podişul este alcătuit din **roci sedimentare necutate** – **gresii, marne, argile, nisipuri, pietrişuri.** Stratele de roci sunt **înclinate dinspre nord-vest spre sud-est**.

Podişul Moldovei are următoarele subdiviziuni :

* **Podişul Sucevei – în Nord-Vest**
* **Câmpia Moldovei – în Nord-Est**
* **Podişul Bârladului – în partea central-sudică**

În Podişul Sucevei şi Câmpia Moldovei **interfluviile sunt netede şi largi**, iar în Podişul Bârladului **interfluviile sunt asimetrice , fiind numite cueste**. **Cuestele** sunt forme de relief care au dimensiuni de până la 100 de km, favorizate de rocile sedimentare , **înclinate într-o singură direcţie.** Cea mai importantă cuestă din podiş este **Coasta Iaşilor** – un abrupt de 200 de metri altitudine ce se intinde pe cca 100 de km.

**Pe argile se produc alunecări de teren.**

Altitudinele Podişului Moldovei sunt cuprinse între **200 şi 600 de metri**. Cea mai mare altitudine se află în Podişul Sucevei, în **Dealul Ciungi – 688 de metri**.

**![Adobe Reader - [geografie sigma.pdf].jpg]()Podişul Sucevei** este alcătuit din Podişul Dragomirnei, Podişul Fălticenilor, Depresiunea Rădăuţi.

**Câmpia Moldovei** are altitudinea maximă în **Dealul Cozancea – 265 de metri.**

**Podişul Bârladului** se compune din Podişul Central Moldovenesc, Colinele Tutovei, Dealurile Fălciului, Depresiunea Elanului şi Podişul Covurlui. Altitudinea maximă este în **Dealul Doroşan – 561 de metri**.